Lav et referat af nedenstående tekst:

Tekst:
Tirsdag morgen blev der affyret skud ved politigården i Albertslund, og det har fået Nordjyllands Politi til at øge bevogtningen foran samtlige nordjyske politigårde. - Vi øger vores synlighed i hele politikredsen, oplyser vagtchef ved Nordjyllands Politi, Mogens Hougesen. Det indebærer blandt andet tryghedsskabende patruljering rundt omkring på politiets forskellige lokaliteter og andre relevante steder. Ifølge TV2 er der blevet skudt mod en betjent - en hundefører - som er blevet ramt i hovedet. Hans tilstand er kritisk. Manden, der skød, er i følge TV2 en 26-årig psykisk syg mand, som tidligere har været inde på en politistation, hvor han affyrede skud med en softgun.

Referat:
Tirsdag bliver bevogtningen skærpet ved alle politistationer i Nordjylland. Det sker efter en skudepisode i Albertslund.